मोनसे सोमोनांथाव जाथाय, दानि समाव बो हारि धोरोम खौ लानानै भारत नि गुबुन गुबुन जायगा फोराव नांलायनाय, बुंलायनाय नुनो मोनबाय थायो, बेबायदि नो मोनसे जाथाय जादों राजस्थान नि जालौर जिला याव, गंसे सोरखारि नङि फरायसालि आव लोंनाय दै दोननाय दैहु आव आखाय होनायनि थाखाय नो दलित हारि नि सासे 13 बोसोर बैसो नि सासे गथ खौ फोरोंगिरि आ नो गाज्रियै बुनाय आव सनिबारखालि थैयो होनना मिथिना मोनदों, मिथिना मोननाय बादिब्ला 20 जुलाई आव नो राजस्थान नि जालौर नि सुराना गामि नि सोरखारि नङि फरायसालि आव जादोंमोन, बै समाव जोकोम जाना दंमोन ईन्द्र मेघवाल मुंनि फरायसा या आरो आहमेदाबाद नि गंसे देहाफाहामसालि आव फाहामथाय लागासिनोमोन, नाथाय मैया गथ नि जिउ गोमायो होनना मिथिना मोनदों, दायो पुलिसफोरा शैल सिंह मुंनि 40 बोसोर बैसो नि फोरोंगिरिखौ दायनिगिरि साजायदों, थासारि आ गाज्रिथार जानाय आव ईन्तारनेत नि सार्भिस खौ बो बन्ध खालामनांगौ जादों, राजस्थान नि गिबि मन्थ्रि अशोक गेहलोत बिथाङा दुखु मोननाय फोरमायनायजों लोगोसे दायनिगिरिखौ एरेस्त खालामबाय होनना बो फोसावो।
 गुवाहाति आईआईति नि सासे फरायसा नो बोसोर आव 1 कौति 20 लाख नि दरमाहा नि साख्रि नि अफार, दानसे आव नो 10 लाख रां मोनगोन, हादोरनि कम्पानि आ नो होदों बेखौ, गुबुन हादोरनि कम्पानि आ होनाय बेथन आ बोसोर आव 2. 05 कौति रां, हादोरनि कम्पानि आ होनाय बांसिन दरमाहा नि साख्रि खौ मोननो हादों आईआईति बम्बे नि फरायसा या, सासे फरायसा नो 1. 8 कौति मोननो हादों बोसोर आव, गुबुन हादरनि कम्पानि आ बेनि सासे फरायसा नो 2. 1 कौति नि अफार होदों, आईआईति रौर्कि नि सासे फरायसा या बो हादरनि नो कम्पानि निफ्राय 1. 8 कौति रां दरमाहा नि साख्रि मोननो हादों, मखजाथावदि आईआईति नि गोबां फरायसाफोरा नो सानफ्रोमबो केम्पास रिक्रुईतमेन्त नि आव गोबां नाम मोननो हादों, हादर आरो गुबुनहादरनिफ्राय फैनानै जोबथा बोसोर नि फरायसाफोरनो साख्रि नि अफार होयो, गोबां कम्पानि फोरनि गेजेराव नांनाय बादि बो जायो जायनि थाखाय साख्रि मोननाय सुबुंनि बांसिन लाभ जायो।  कभिद नि समाव बेयो ईसे बन्ध जादोंमोन एबा खम जादोंमोन, नाथाय दायो आगोलनि बादि नो फैफिनबाय होनना मिथिना मोनदों। 